CELEX: C2006/294/122
Language: sk
Date: 2006-12-02 00:00:00
Title: Vec T-279/06: Žaloba podaná 9. októbra 2006 – Evropaïki Dynamiki/ECB

2.12.2006   
            
            
               SK
            
            
               Úradný vestník Európskej únie
            
            
               C 294/61
            
         Žaloba podaná 9. októbra 2006 – Evropaïki Dynamiki/ECB
   (Vec T-279/06)
   (2006/C 294/122)
   Jazyk konania: angličtina
   Účastníci konania
   
      Žalobca: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a N. Keramidas, advokáti)
   
      Žalovaná: Európska centrálna banka
   Návrhy žalobcu
   
               —
            
            
               zrušiť rozhodnutie ECB posúdiť ponuku žalobcu ako neúspešnú a zadať zákazku úspešnému uchádzačovi,
            
         
               —
            
            
               zaviazať ECB na náhradu trov konania a iných nákladov vzniknutých s podaním tejto žaloby, a to aj v prípade jej zamietnutia.
            
         Žalobné dôvody a hlavné tvrdenia
   Žalobca predložil ponuku v rámci žalovanou vyhláseného zadávacieho konania na poskytovanie Európskej centrálnej banke (ECB) poradenských služieb v oblasti informačných technológií a služieb rozvoja informačných systémov (Ú. v. EÚ 2005/S 137-135354). Žalobca napáda rozhodnutie, ktorým sa zamietla jeho ponuka a na základe ktorého sa začali rokovania o uzatvorení zmluvy s inými uchádzačmi.
   Na podporu svojej žaloby žalobca tvrdí, že ECB v oznámení o vyhlásení zadávacieho konania protiprávne neuviedla váhu kritérií a subkritérií a že pri hodnotení ponuky žalobcu sa ECB k nej vyjadrila negatívne len vágne, čím porušila zásady transparentnosti, správneho úradného postupu a povinnosti odôvodnenia. Žalobca navyše tvrdí, že ECB sa niekoľkokrát dopustila nesprávneho posúdenia pri vyhodnocovaní jeho ponuky. Žalobca nakoniec tvrdí, že ECB v oznámení o vyhlásení zadávacieho konania uviedla zvláštnu podmienku, ktorou zvýhodnila spoločnosti usadené v Nemecku a tým porušila okrem iných články 12 ES a 49 ES.